Source: http://szoboszloihirek.hu/index.php?option=com_content&view=article&id=3160:ket-ev-boertoen-a-nagyhegyesi-kegytargytolvajnak&catid=1:friss-hirek&Itemid=50
Timestamp: 2017-06-23 08:27:08
Document Index: 34017621

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Új helyen, a megszokott stílusban Ismét tévézünk Gyalogos gázolás a zebrán Befűtött a Vöröskereszt Molnáréknál XIII. Bioétel és Borfesztivál Hajdúszoboszlón Gyűjtést szervez és önkénteseket vár a Vöröskereszt Nílus kiszagolta a tolvajt 230 bográcsban főtt az étel Aquapark futóverseny teljes erdménylista Átadták városunk második szabadtéri fitnesz parkját Híreink Két év börtön a nagyhegyesi kegytárgytolvajnak
Két év börtön a nagyhegyesi kegytárgytolvajnak	Írta: Buzási László	2015. szeptember 02. szerda, 20:41	Már többször beszámoltunk a rendőrségi híreink között arról, hogy Nagyhegyesen egy helyi férfi betöréssel kegytárgyakat és pénzt lopott. A rendőrség felderítette az ügyet és az elején még tagadó gyanúsított beismerte tettét, együttműködött a hatóságokkal, sőt még a sajtóval is, igaz, nem járult hozzá, hogy róla képfelvétel készüljön, az ilyenkor szokásos "kitakarást" saját maga megoldotta.
A konkrét ügyről a következőket tudtuk meg Dr. Veszprémyné Dr. Szajkó Márta sajtótitkártól:
A Hajdúszoboszlói Járásbíróság bíróság elé állítás keretében a mai napon ítéletet hozott a K. László ellen kisebb értékre, dolog elleni erőszakkal, vallási tisztelet tárgyára elkövetett lopás bűntette miatt indult büntetőügyben.A bíróság a vádlottat bűnösnek mondta ki 2 rendbeli lopás bűntettében - melyből 1 rendbeli folytatólagosan elkövetett. A járásbíróság a férfit 2 év börtönbüntetésre ítélte, a szabadságvesztés végrehajtását 3 év 6 hónap próbaidőre felfüggesztette. Ugyanakkor a bíróság a próbaidő tartamára elrendelte K. László pártfogó felügyeletét.A bíróság ítélkezése alapjául elfogadta a Hajdúszoboszlói Járási Ügyészség feljegyzésében foglalt tényállást. A cselekmények elkövetését a vádlott a nyomozás során és a tárgyaláson is beismerte.2015. július 25. és augusztus 06.közötti időben, pontosabban meg nem határozható időpontban a vádlott ittas állapotban a Nagyhegyesi Református Misszió Egyházközség tulajdonában lévő gyülekezeti házba jogtalan eltulajdonítási szándékkal, a szúnyoghálót kivágva és az ablakot betörve jutott be. A magával vitt csőfogóval leszerelt réz gázcsapokat, csaptelepeket, WC csaptelepet – melyekkel és egy alumínium létrával távozott a helyszínről.
2015. augusztus 6-án hajnali fél kettő körül hasonló céllal jelent meg a nagyhegyesi református templomnál - ahol időnként a görög katolikus egyház is tart istentiszteletet. Az oldalsó ablak üvegét kézzel betörte, kinyitotta az ablakot, és bemászott. A templomban öngyújtójával világított, magához vett a református egyház tulajdonát képező különféle kegytárgyakat (pl. kelyhet, keresztelő kancsót, gyertyatartót, stb.), illetve a görög katolikus egyház tulajdonában lévő vallási tárgyakat (pl.réz kelyhet, gyertyatartókat, kézi keresztet, stb.).A vádlott a cselekményével a református egyháznak 52.500 forint lopási és 6.500 forint rongálási, míg a görög katolikus egyháznak 52.800 forint lopási kárt okozott. K. László az eljárás során az ellopott tárgyakból a még meglévőket önként visszaszolgáltatta a nagyhegyesi körzeti megbízott megkeresése útján. Így a görög katolikus egyháznak okozott lopási kár teljes egészében, míg a református egyháznak okozott kárból 27.200 forint megtérült.A bíróság a büntetés kiszabásakor súlyosító körülményként értékelte, hogy a vádlott már volt büntetve vagyon elleni bűncselekmények miatt, valamint, hogy a jelen eljárás tárgyát képező lopást kis közösség sérelmére követte el.Enyhítő körülményként vette figyelembe a bíróság, hogy a kár döntő részben megtérült, a vádlott az eljárás során beismerő vallomást tett és megbánó magatartást tanúsított.K. László a tárgyaláson elmondta, hogy szándékában áll bocsánatot kérni a református és görög katolikus egyház képviselőitől.
Mivel az ítéletet mind az ügyész, mind a vádlott és védője tudomásul vette, így az a mai napon jogerős.